Sügis 2022. Helistab jäätisevisionäär Rasmus Rask. Pikema sissejuhatuseta uurib murelikult, et kas me elektri hinda oleme näinud? Tema olevat just vaadanud ja nii kalli elektriga ei kavatse tema toota mitte milliliitritki jäätist! Vat nii! Pärast mõttepausi ütleb, et esialgu teeb ühe jäätise odavama elektriga. Vanillimaitselise. Hakkabki öösel tootma. Käskis meil natuke mõelda ja et Taifuun võiks vabalt valitud päeval kohe pärast südaööd talle ideid näidata. Jäätisele on vaja nime, pakendit ja eduloo garantiid. Tuut-tuut-tuut.
#000000
Nädalake hiljem olime platsis. Meie pakkumine kõlas nii: Tee vanillijäätise asemel hoopis pirnijäätist. Nii saaksime jätsi nimetada Säästupirniks ja pakendi teha päris lambipirni motiiviiga. Selline säästuaja jäätis. Ja siis kirjutame kodulehele veel posu tõsiseltvõetavaid säästumeetmeid, et kogu asi maanduks veel rammusamale pinnasele. Kuidas kõlab? Rasmus ei vastanud, sest ta oli telefoniga juba teise tuppa jooksnud ja ajakirjandusele helistanud, et pange nood varsti lehed valmis. Kohe tuleb midagi head!
#000001
Kia brändi globaalne põhiidee on liikumine, mis inspireerib – movement that inspires. See läbib punase niidina kõike, mida Kia teeb. Ka sponsorlusest. Eestis toetab Kia tippu liikuvaid ja juba sinna jõudnud sportlasi. Nende esiletõstmiseks lõime fotoseeria koos lühikeste ja löövate sõnumitega.
#000002
Maailmas ei ole palju teemasid, mis pakuks rohkem põnevust kui raha. Finantsterminid ajavad aga enamasti haigutama. Samas puutume nendega kokku iga päev. Elementaarsete mõistete teadmine aitab oma raskelt teenitud rahaga paremini läbi saada. Olgu selleks refinantseerimine, krediidi kulukuse määr või euribor.
#000003
LHV rahatarkuse ehk rahasuhete kampaanias istutasime külmad finantsterminid ootamatutesse olukordadesse – keset romantilisi hetki. Omamoodi loogiline. Tegelikult ei ole ju nii tähtis, kui palju sa teenid, vaid milline on teie omavaheline suhe.
#000004
R-Kioski toiduvalik on viimaste aastatega kordades laienenud. Mõned teavad seda. Mõned mitte. Meie keskendusime viimastele. Tegelikult püüdsime tabada ühe hoobiga isegi kahte kärbest.
#000005
Esiteks tahtsime väga isuärataval moel esitleda R-Kioski toiduvalikut. Teiseks istutasime inimeste pähe konkreetse situatsiooni, kus peaks R-Kioski toiduvalik neile meenuma – tänaval. Enamik R-Kioski mugavuspoode on mõeldud just jalakäijatele ning söömine ise toimub liikumise pealt.
#000006
Sellest ka põhiidee – väljas söömine, nüüd parem!
#000007
Enamik kaerajooke ei lähe korralikult vahtu või muutuvad vahustamisel kergeks pudruks. Cappuccino valmistamine on seega sisuliselt võimatu. Deary Barista Oat loodi just eesmärgiga see väike, kuid oluline mure lahendada.
#000008
Reklaamides keskendusime kohvisõpradele ja tegime kiire taktiga digi- ja sotsiaalmeedia lahendused. Instagrami ja Youtube’i reklaamid arvestasid kanalite ja formaatide spetsiifikat. Viimase puhul “unustasime” ka kaamera käima, nii et pärast seitsmendat sekundit võis kuulda, mida reklaamis osalejad tootest päriselt arvavad.
#000009
Kokkuvõtvalt tahtsime toote-eelist näidata, mitte sellest rääkida. Seega hoidsime iga lahenduse juures katussõnumit “Rohkem vahtu, vähem niisama juttu”. Sest juttu oli tõepoolest vähe.
#000010
R-Kioski kohvivalik laienes. Näiteks lisandusid taimne piim ja erinevad maitsesiirupid. Samas ei kadunud ära ka vanad klassikud.
#000011
Selle asemel, et rääkida kümnetest valikutest, keskendusime spetsiifilistele erisoovidele. Igaühel on oma kohv. Konkreetne üks jook, mida alati eelistatakse. Lai valik annab sulle lihtsalt võimaluse seda spetsiifilist jooki kiirelt kaasa haarata.
#000012
Koos fotograaf Holger Kilumetsaga lõime abstraktsed ja intiimsed hetked, mis illustreerivad kohvijoomise kogemust.
#000013
Partner Kuukaardiga saad oma jooksva kuu ostud panna Kuukaardile ja tasuda nende eest uue kuu alguses. Sellega võib tasuda ka igapäevaste toidukaupade eest, kuid kommunikatsioonis tahtsime, et kaardil oleks sisukam roll kui “maksa leiva eest järgmisel kuul”.
#000014
Võtsime fookuse kõiki tabava mure. Ootamatud kulud, mis löövad sinu hoolsalt läbi mõeldud eelarve tasakaalust välja. Seda on raske ette näha, aga seda on kerge lappida. Võtsime selle mõtte ja esitasime kujundlikul moel. Nii teles, digis kui ka välimeedias.
#000015
Kaubamaja Grupil valmis Partnerkaardi äpp. See oli suur asi mitmel põhjusel. Esiteks kasutab Partnerkaarti sadu tuhandeid inimesi, teiseks muudab see äpp oma 3 põhilise funktsiooniga seda, kuidas inimesed poes käivad.
#000016
Kõlanud loogika järgi lõime ka kampaania. Alustasime inimlikult ehk võtsime fookusesse inimlikku ja emotsionaalse kasu, mida rääkisid erinevad Partnerkaardi kasutajad. Järgmises laines astusime äpile lähemale ja tõime fookusesse kolm konkreetset toote-eelist, millele pöörasime tähelepanu läbi aktiveeriva mängu.
#000017
La Muu tegi uue koorese jäätise ja tahtis kampaaniat teha. Istusime õues pingil, kõlgutasime jalgu ja lõpetasime juba kuuendat järjestikust jäätis, kui lõpuks sähvatas. Kopiraiter alustas “kuulge, alati öeldakse, et head asjad on need, millele ei pea reklaami tegemagi. Teemegi sellest lähtuvalt kampaania!” Kuna me ise kontseptsioonis mingit sisemist konflikti ei näinud, siis katsidki peagi tänavaid plakatid, mis kuulutasid uhkelt, et just sellele konkreetsele La Muu uuele jäätisele ei olegi vaja reklaami teha. Isegi tele-eetris rääkis Priit Võigemast magusa häälega sama juttu.
#000018
Kampaania oli edukas ja võib-olla tuleb La Muul varsti veel kampaaniaid, mille fookuses on kampaania vajaduse puudumine. Ei ole mõtet müügijuttu ajada.
#000019
Ühel päeval astus sisse La Muu ja ütles, et oleks vaja jäätiseid müüa. Ütlesime, et olgu, võtame kohe mitu karpi. Kas lusikas peab endal olema? La Muu raputas pead tõstis käe lae alla ja ütles “mõtlesime et müük võiks nii teha”. Olgu. Teeme ära. Istusime paar päeva ja saime aru, et peamine küsimus seisneb selles, kuidas panna La Muu essents (väga-väga hea jäätis ning täiesti mõõdutundetu enesekesksus) elama massimeedias.
Mis see tuum siis on? Hea jäätis. Enesekeskne. Hea jäätis. Enesekeskne. Oo..Heureka!
#000020
Tegime kommunikatsiooniplatvormi “Enda arvates parim”. Klapib La Muuga ja saab mitu head aastat teha. Esimene kampaania sai selline tarbijamäng, kus mängu on vähe (loe: ei ole üldse), aga tarbimist jällegi väga palju. Müügile mõjus hästi. Tujule samuti.
#000021